SET สัปดาห์หน้าขึ้นจำกัด – รอแจ้งงบฯ Q2 กลุ่มแบงก์ใหญ่
โบรกฯคาดตลาดสัปดาห์นี้ฟื้นตัวจำกัด ทิศทางการลงทุนรอการรายงานผลประกอบการ 2Q17F ของกลุ่มธนาคารขนาดใหญ่
16 ก.ค. 2560

Weekly Outlook : ขึ้นจำกัด แนวต้าน 1,585/1,595 จุด แนวรับ 1,570/1,565 จุด
บล.โนมูระ พัฒนสิน ระบุในบทวิเคราะห์ว่า สัปดาห์นี้ (17 – 21 ก.ค.) คาดตลาดฟื้นตัวจำกัดโดยทิศทางการลงทุนน่าจะรอ การรายงานผลประกอบการ 2Q17F ของกลุ่มธนาคารขนาดใหญ่ ที่คาดจะทยอยรายงานออกมาทั้งหมดในสัปดาห์นี้ ซึ่งได้แก่ TMB, TCAP, BBL, KBANK, SCB, KTB, KKP เพื่อปรับ Position การลงทุนหลังตลาดเริ่มมีการทยอยสะสมหุ้นกลุ่มนี้
สำหรับ 2H17 ที่คาดว่าผลประการจะฟื้นตัวดีขึ้นล่วงหน้าไประดับหนึ่งโดย CNS ได้ทำการประเมินแนวโน้มกำไรของกลุ่มธนาคารทั้ง 7 บริษัทนี้คาดที่ระดับ 4.24 หมื่นล้านบาท (-0.6% y-y) โดยในมุมมอง CNS ประเมินว่า หากรายงานกำไรออกมาใกล้เคียงคาด น่าจะมีแรงส่งในลักษณะ Buy on Fact แต่กรณีต่ำกว่าคาดมากอาจทำให้ตลาดมีการขายเล่นรอบกลุ่มธนาคารออกมา
นอกจากนี้เริ่มเห็นสัญญาณบวกจากสถานะของนักลงทุนต่างชาติในสัปดาห์ที่ผ่านมา (สิ้นสุดวันพฤหัสบดี) ได้เปิด Long SET50 Future กว่า 13,462 สัญญา ถือเป็นการ Long ครั้งแรกในรอบ 3 สัปดาห์ และซื้อหุ้น 1,032 ล้านบาท รวมไปถึงภาพของค่าเงินบาทที่แข็งค่า หลุด 33.85 บาทต่อเหรียญฯ เป็นจิตวิทยาบวกหนุน SET แกว่งขึ้นแคบๆ ในกรอบแนวต้าน 1,585/1,595 จุด โดยมีแนวรับที่ 1,570/1,565 จุด
ส่วนปัจจัยอื่นๆ ที่น่าติดตาม 1) การประชุม BOJ 19-20 ก.ค. Nomura คาด BOJ จะยังไม่มีการออกมาตรการเพิ่มเติม 2) การประชุม ECB 20 ก.ค. คาดคงอัตราดอกเบี้ยนโยบายคงเดิม ขณะที่ช่วงครึ่งหลังของปีนี้อาจต้องติดตามการปรับลดวงเงินการเข้าซื้อ QE โดย Nomura คาด ECB จะเริ่มปรับลดสู่ 40,000 ล้านยูโรต่อเดือน ในไตรมาส 1/61 และ 20,000 ล้านยูโรต่อเดือน ในไตรมาส 2/61
&lt;&lt;&lt;คลิกเพื่อดูรายละเอียด&gt;&gt;&gt;